Diari Oficial de la Generalitat Valenciana


Sumari del DOGV 2877, del 26-11-1996 (1996/840120)

ACORD de 5 de novembre de 1996, del Govern Valencià, pel qual s'eximeix a l'Ajuntament de Barracas de l'obligació de mantenir el lloc de treball de secretaria, i es classifica el lloc de secretaria de l'Ajuntament d'El Toro en classe tercera.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2877

Data del DOGV
:   26-11-1996

Secció del DOGV
:   ALTRES DISPOSICIONS

Número del document
:   1996/840120


Data del document
:   05-11-1996

Organisme emissor
:   Conselleria de Presidència

Tipus de document
:   Acord

ACORD de 5 de novembre de 1996, del Govern Valencià, pel qual s'eximeix a l'Ajuntament de Barracas de l'obligació de mantenir el lloc de treball de secretaria, i es classifica el lloc de secretaria de l'Ajuntament d'El Toro en classe tercera.   
El Govern Valencià, en la reunió del dia 5 de novembre de 1996, adoptà l'acord següent:  
Per ordre de la Conselleria de Presidència de 12 d'agost de 1996, s'ha aprovat la dissolució de l'agrupació dels municipis d'El Toro i Barracas, de la província de Castelló, per al sosteniment en comú del lloc de secretaria.  
De conformitat amb aquesta ordre procedeix la classificació dels llocs resultants de l'esmentada dissolució.  
L'Ajuntament de Barracas va acordar sol·licitar l'exempció de l'obligació de mantenir el lloc de secretaria i que aquestes funcions foren prestades per la Diputació de Castelló. La població d'aquest municipi és inferior a 500 habitants i el seu pressupost no supera els 51.502.705 de pessetes, tal i com es preveu en l'article 4 del Reial Decret 1.732/1994, de 29 de juliol.  
La Diputació de Castelló va emetre l'informe preceptiu en sentit favorable, aprovat en sessió de la Comissió de Govern de 22 de maig de 1996.  
Pel que fa al lloc de secretaria de l'Ajuntament d'El Toro, aquest ha de ser classificat en classe tercera, de conformitat amb l'article 2.c) del Reial Decret 1.732/1994, de 29 de juliol.  
Per tant, i fent ús de les facultats conferides en l'esmentat Reial Decret 1.732/1994, de 29 de juliol, en relació amb l'article 26 del Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, i amb l'article 25 de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià, acorda:  
Primer  
Eximir l'Ajuntament de Barracas de l'obligació de mantenir el lloc de treball de secretaria. Les funcions atribuïdes a aquest lloc seran exercides per la Diputació Provincial de Castelló.  
Segon  
Classificar el lloc de secretaria d'El Toro en classe tercera.  
Les persones interessades podran interposar contra aquest acord que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquest acord en el Diari Oficial de la Generalitat Valenciana, sense perjudici que s'utilitze qualsevol altra via que es considere oportuna.  
València, 5 de novembre de 1996  
El conseller secretari del Govern Valencià,  
JOSÉ JOAQUíN RIPOLL SERRANO